Euskal Filologiako ikasketak Deustuko Unibertsitatean burutu ondoren, Fonetikako irakasle izan zen UNEDen eta Udako Euskal Unibertsitatean. Hala ere, idazteari gaztetatik ekin zion, ipuin eta saiakera filosofiko motz batzuk gazteleraz eginda. Lehen saio horien ostean, berriz, euskaraz idazteko lehen aukera Gau Eskolan etorri zitzaion, bertako irakasleak Argia aldizkarirako zer edo zer idazteko eskatu zionean hain zuzen ere. Une hartatik gaurdaino liburu ugari argitaratu ditu, nahiz eta Sarrionandiak ez duen bere burua ofiziozko idazletzat hartzen (ib. 284, 286; Urkizu, 1996: 565).